Friedrich Wilhelm Raiffeisen
De Friedrich Wilhelm Raiffeisen, gebuer den 30. Mäerz 1818 zu Hamm bei Sieg a gestuerwen den 11. Mäerz 1888 zu Heddesdorf, war en däitsche Politiker a Philantrop.

Säi Liewen 
Hie war Buergermeeschter vu verschiddenen Uertschaften: vun 1845 u vu Weyerbusch am Westerwald, vun 1848 u vu Flammersfeld a schliisslech vun 1852 bis 1865 vun Heddesdorf, haut e Staddeel vun Neuwied.

Säi Wierk 
De Raiffeisen gehéiert zu de Grënner vun der genossenschaftlecher Selbsthëllef an Däitschland. Hien hat d'Iddi wuel duerch seng Tätegkeet als jonke Buergermeeschter vu Flammersfeld kritt, wéi e mam Leide vun der Landbevëlkerung konfrontéiert gouf, déi wéinst schlechte Rekolten dacks op Wucherer ugewise waren. Dofir huet en Darlehenskassenveräiner gegrënnt an huet sou der Landwirtschaft gehollef, an d'Ofrëtschen an de Misär verhënnert.

De Raiffeisen huet e wichtege Bäitrag zu der Sozialgeschicht vum 19. Joerhonnert geleescht a gëllt als e grousse Wohltäter aus der deemoleger Zäit.

No him gouf d'Raiffeisenorganisatioun benannt, déi mëttlerweil weltwäit aus méi wéi 330.000 eenzele landwirtschaftleche Genossenschafte besteet, déi sech ëm allgemeng Finanzdéngschtleeschtunge këmmeren.

Kuckt och 
 Banque Raiffeisen
 Sozialreform
 Genossenschaft

Um Spaweck 

 Lëtzebuerger Raiffeisenbank
 Deutscher Raiffeisenverband e. V.
 Raiffeisen im Oberpfälzer Freilandmuseum
 Schweizerischer Verband der Raiffeisenbanken
 Österreichische Raiffeisenbank

Politiker (Däitschland)
Gebuer 1818
Gestuerwen 1888
Finanzsecteur
Philanthropen